Apud Gravemlongem est prior, cum duobus sociis et viginti tribus monialibus; domus est in bono statu spiritualiter et temporaliter. — 2. Domum Sancti Nicetii juxta Bellum Jocum, que pertinet ad prioratum de Caro Loco, tenet obedienciarius Sancti Justi; ibi sunt tres monachi, et deficit unus: alia sunt in bono statu. — 3. In domo de Alto Jugo est prior cum duobus sociis; nichil debet, et est in bono statu spiritualiter et temporaliter. — 4. In domo de Tyse est prior cum tribus sociis; debet pro debito Cari Loci: quantum ad alia est in bono statu. — 5. In domo de Rigniaco, que pertinet ad Carum Locum, sunt IIIJor monachi; ibi non est prior, et ideo de debitis non potuimus scire veritatem: quantum ad alia est in bono statu. — 6. Domum Sancti Victoris tenet abbas Sancti Rigaudi; ibi sunt duo monachi. — 7. Domum de Poliaco tenet obedienciarius Sancti Justi; ibi sunt duo monachi, et cetera sunt in bono statu. — 8. In domo de Saltu de Quosant est prior cum duobus monachis; ipse prior debet centum libras Viennen.: cetera sunt in bono statu. — 9. In domo de Pomers, que pertinet ad prioratum de Nantoays, est prior cum decem monachis; ibi omnia bene se habent. — 10. Domum de Nova Villa tenet abbas Sancti Rigaudi, et sunt ibi duo monachi; omnia ibi bene se habent, et multa bona facit ibi. — 11. In domo de Amberta est prior cum XVII monachis; domus debet circa CCCC. libras Viennen.; de aliis est in bono statu. — 12. Apud Carum Locum sunt XXV. monachi: bene se habent in spiritualibus; de temporalibus non potuimus scire, quia non erat ibi prior. — 13. Apud Marciniacum sunt XIIIJcim monachi et moniales consuete, bene se habentes in spiritualibus; moniales conqueruntur de aliquibus defectibus, quos precepimus emendari. — 14. Apud Paredum sunt XX. monachi, et sunt in bono statu. — 15. Apud Borbonium est prior cum quinque monachis; debet circa XX. libras et debentur ei plura: quantum ad alia sunt in bono statu. — 16. Apud Symulay est prior cum uno monacho; sine debito est et in bono statu. — 17. Domum de Luziaco tenet custos generalis Cluniaci: est ibi unus monachus; nichil debet. — 18. Apud Meure est prior cum quinque monachis: nichil debet. — 19. Apud Montem Sancti Johannis est prior cum duobus monachis; debet circa VIJxx libras Viennen., quia quando recepit domum debebat circa XIIIIxx libras Viennen. — 20. Apud Dueme est prior solus et non moratur ibi, set apud Vergeium: dicit quod doms abbas dedit ei indulgenciam de socio usque ad novos fructus; debet VI. libras. — 21. Apud Troant sunt duo monachi, et bene se habent. — 22. Apud Floriacum, qui pertinet ad domum Sancti Marcelli Cabilonensis, sunt duo monachi, honeste se habentes. — 23. Apud Vergeium est prior cum XX. monachis, et bene se habent spiritualiter et temporaliter. — 24. Sanctum Romanum tenet magister Oddo de Salon, et est ibi unus monachus. — 25. Apud Sanctum Marcellum Cabilonis est prior cum XX. monachis: spiritualiter bene se habent. In temporalibus prior habet tantum in mobilibus quantum debet, excepto archidiacono Flavignaci, cui debet C. et L. libras Viennen., et dictus archidiaconus tenetur expendere in edificiis Sancti Marcelli CC. et XXX libras Viennen. — 26. Apud Sanctum Martinum Masticonensem est prior cum uno monacho; nichil debet, debet tamen placita cum capitulo Sancti Vincencii de justicia domus. — 27. Apud Sales est prior cum duobus monachis; nichil debet, excepta pensione; in spiritualibus bene se habet. — 28. Apud Taluyers est prior cum tribus monachis: bene se habent; per priorem qui fuit exigitur quoddam fl’m debitum, unde posset gravari domus, quam debuit reddere quictam. — 29. Apud Gyniacum sunt XXV. monachi cum priore; debet CCC. libras Viennen.: multa perdiderunt propter guerram, scilicet ad valorem quingentarum librarum; in spiritualibus bene se habent. — 30. Apud Nantoas sunt XVI. monachi cum priore; non est ibi subprior; quando prior recepit domum, debebat tria milia librarum et LXI. libras propter guerram et defectus: de hoc solv(i)t duo milia libr. et XI. libras et VIJ. sol. — 31. Domum de Villeta, que pertinet ad prioratum de Nantoas, tenet archipresbiter de Ambronay; domus corruunt et jura domus pereunt, nec qui apponat consilium. — 3. Apud Chanziacum est unus monachus cum priore; debet XX. libras; in aliis bene se habet.